L’UJI tanca amb teatre i dansa els actes commemoratius del 8 de març



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2017/03/1q/dia-internacional-dona/&url=/com/noticies/2017/03/1q/dia-internacional-dona/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2017/03/1q/dia-internacional-dona/&url=/com/noticies/2017/03/1q/dia-internacional-dona/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2017/03/1q/dia-internacional-dona/&url=/com/noticies/2017/03/1q/dia-internacional-dona/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2017/03/1q/dia-internacional-dona/&url=/com/noticies/2017/03/1q/dia-internacional-dona/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L’UJI tanca amb teatre i dansa els actes commemoratius del 8 de març

10/03/2017 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ dia-internacional-dona Dia_Internacional_de_La_Dona_17DLL049_in](/com/noticies/2017/03/1q/dia-internacional-dona/Dia_Internacional_de_La_Dona_17DLL049_in.jpg)](#)

  FOTO: Damián Llorens

L’obra *Cinc actrius lligen Rodoreda* i l’espectacle de dansa *3 mujeres* tanquen la setmana d’actes commemoratius que la Universitat Jaume I ha celebrat amb motiu del Dia Internacional de la Dona, un ampli programa d’activitats que ha inclòs taules rodones, exposicions, presentacions de llibres, tallers i concursos, entre altres iniciatives.

Avui divendres, el Servei d’Activitats Socioculturals ha programat al Paranimf l’obra *Cinc actrius lligen Rodoreda,*de la companyia El Far Projectes Teatrals, en la qual es realitzarà un breu repàs a la vida de l’escriptora Mercè Rodoreda a través dels seus contes. Demà 11 de març conclouran els actes a l’espai cultural Menador amb l’espectacle de dansa *3 mujeres*, una proposta coreogràfica de naturalesa heterogènia i universal, que se sustenta en la diversitat cultural i geogràfica dels països d'origen de les tres creadores: Itàlia, Brasil i Espanya.

La celebració del 8 de març es va iniciar amb la jornada «Visibilització de les dones a la ciència, les lletres i el món laboral», organitzada per la Unitat d’Igualtat, en la qual la comunitat universitària es va sensibilitzar sobre la bretxa entre homes i dones i es va formar en valors d’igualtat i respecte. La jornada va començar amb la presentació de la baralla de cartes «Dones científiques» a càrrec d’Enric Ramiro, professor del Departament d’Educació i membre del grup DIMPA (Didàctica de la Imatge i el Patrimoni), una baralla que aporta 52 noms propis de dones que destacaren en diversos camps intel·lectuals. A continuació, es va projectar el documental *Lletra de dona* de Maribel Rocafull, personal del Servei d’Informàtica de l’UJI, en el qual deu dones narren les seues inquietuds i motivacions a l’hora d’escriure.

L’UJI també es va sumar a l’Aturada Internacional de la Dona, proposada per l’organització Ni una menos, amb una concentració al vestíbul de la Facultat de Ciències Jurídiques i Econòmiques en la qual el rector de l’UJI va llegir el [manifest](Manifest.pdf) de la Xarxa d’unitats d’igualtat de gènere per a l’Excel·lència Universitària. En el manifest es destacava el paper fonamental de les universitats en l’àmbit de la igualtat de gènere i es feia una crida als governs perquè realitzen compromisos nacionals que posen fi a aquesta bretxa. Climent va assenyalar que «encara que pensem que estem en un ecosistema, el de la universitat, on existeix la igualtat lamentablement encara no hem arribat a ella, hi ha molt a fer i aquesta crida és un gest per a portar als diferents fòrums en els que estem la lluita per la igualtat».

Dins de la jornada, també es va celebrar la taula redona «Dones al món laboral», en la qual quatre dones van compartir amb els assistents la seua experiència personal i professional. La taula va comptar amb la participació de Raquel Pons, gerent en l’empresa Ucersa; Gema Font, periodista i CEO en Gmajúscula; Vicenta Conde, pedagoga i coordinadora de l’espai familiar de la Caixa dels Colors, i M. Àngels Peixó, propietària de la boutique M. Àngels Moda, que va estar representada per la seua néta. A través de les seues vivències van mostrar com han aconseguit eixir endavant i assolir les seues metes amb treball i esforç. Així mateix, van assenyalar que la seua vida professional és gratificant encara que compaginar-la amb la vessant personal no sempre ha sigut fàcil. Finalment, van posar de relleu la importància de l’educació i del respecte per a millorar en l’àmbit de la igualtat.

A més, es va presentar el llibre *Tendresa i equitat en els processos de cura*, *Rosa Garcia in memoriam*, un homenatge a la infermera i doctoranda en Estudis de Pau, Conflictes i Desenvolupament Rosa Garcia qui estava finalitzant la tesi doctoral quan va morir. El llibre recull la investigació que va elaborar amb treball, il·lusió i compromís, una recerca nodrida per la seua experiència com a infermera, àvia, mare i filla i compromesa amb la construcció d'unes relacions de cura menys violentes, més equitatives, tendres i plaents.

Com a part de les activitats, es va realitzar també el taller interactiu «La dona i els sentits», realitzat per l’estudiantat del màster universitari en Estudis Internacionals de Pau, Conflictes i Desenvolupament, i es va poder visitar al vestíbul de la Facultat de Ciències Humanes i Socials una exposició sobre diferents dones que al llarg de la seua vida han reivindicat els drets de les dones, organitzada per l’associació Subversives UJI.

Cal destacar que aquest dia també va ser distingida per les Corts Valencianes en el seu homenatge a la labor de deu dones valencianes la catedràtica de Psicologia Social i directora de l'equip de recerca WANT - Prevenció Psicosocial i Organitzacions Saludables de l’UJI Marisa Salanova.

**Guanyadors i guanyadores del concurs de Twitter**

La Unitat de Cultura Científica i de la Innovació va llançar a Twitter el concurs «Tens una idea per a visibilitzar les #donescientífiques?» per a proposar idees que incrementen la visibilitat de les dones investigadores. El concurs ha comptat amb prop d'una vintena de participants que han proposat iniciatives com  ara augmentar la presència de dones científiques en vídeos de divulgació, curts, pel·lícules i espais televisius; avançar en una presència paritària en llibres de textos; fomentar els monogràfics sobre dones en xarxes socials o desenvolupar videojocs educatius amb dones científiques com a protagonistes, entre altres. Els guanyadors i guanyadores entre les persones que han participat en el concurs han sigut @Alguuuu, @IngridLafita i @janagar76,  que rebran un llibre a escollir de la col·lecció «Sendes» de l’UJI.

[Fotografies](http://www.uji.es/com/fotonoticies/arxiu/2017/03/08/dia-internacional-de-la-dona/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00